Det var planen, at den nye cruisefærge Stavangerfjord skulle indsættes 29. maj, men værftet Bergen Grop Fosen har nu meddelt Fjord Line, at færgen ikke kan blive færdig til den aftalte tid. Derfor indsættes færgen først den 21. juni. - Vi har bestilt det teknisk mest avancerede udstyr på markedet, og vi må desværre acceptere, at værftet har behov for mere tid til at installere og teste det. Vi er kede af udsættelsen og beklager meget de konsekvenser, det får for vores gæster, som allerede har bestilt en rejse på Stavangerfjord i perioden fra den 29. maj til den 21. juni, siger Gert Balling, direktør i Fjord Line, i en pressemeddelelse. Passagerer, der er ramt af forsinkelsen, tilbydes andre rejsemuligheder.
Den første af Fjord Lines nye cruisefærger bliver forsinket tre uger, og det har betydning for en række passagerer.